
	REPUBLIKA HRVATSKA
Trgovački sud u Zagrebu
Zagreb, Amruševa 2/II


FINANCIJSKA AGENCIJA
Mažuranićevo šetalište 24B
Podružnica Metković
I. Gundulića 1
20350 Metković
			
	PREDMET: Predujam troškova stečajnog postupka

Poštovani,
nastavno na Vaš dopis od 3. rujna 2018. ovim putem Vas obavještavamo kako je pravomoćnim rješenjem ovoga suda poslovni broj St-1001/18 od 20. kolovoza 2018. pravomoćno obustavljen stečajni postupak nad dužnikom TRAST NEKRETNINE d.d., Zagreb, Prisavlje 2, OIB: 93225891495.
Prema odredbama članka 112. stavka 1. Stečajnog zakona ("Narodne novine" broj 71/15; dalje:  SZ), nakon što Financijska agencija utvrdi nemogućnost izvršenja osnove za plaćanje radi nedostatka novčanih sredstava na računima dužnika pravne osobe, naložit će banci da zaplijeni novčana sredstva s računa dužnika, u iznosu od 5000,00 kuna za predujam za namirenje troškova stečajnoga postupka. Nalog da se zaplijene novčana sredstva na temelju stavka 1. ovoga članka provodi se prije ostalih naloga, osim naloga za izvršavanje osnova za plaćanje obračuna poslodavca o neisplati dospjeloga iznosa plaće i naknade plaće (članak 112. stavak 2. SZ-a). Ako Financijska agencija na temelju stavka 1. ovoga članka zaplijeni iznos koji je dovoljan za namirenje svih neizvršenih osnova za plaćanje upisanih u Očevidnik redoslijeda osnova za plaćanje, obustavit će daljnju zapljenu za iznos predujma za namirenje troškova stečajnoga postupka, oslobodit će iznos zaplijenjenih sredstava te izdati nalog bankama za izvršenje osnova za plaćanje upisanih u Očevidnik redoslijeda osnova za plaćanje, osim ako je Financijska agencija na temelju odredbe članka 110. stavka 1. SZ-a podnijela prijedlog za otvaranje stečajnoga postupka (članak 112. stavka 3. SZ-a). Nakon izvršenja svih neizvršenih osnova za plaćanje Financijska agencija izdat će nalog za oslobođenje sredstava zaplijenjenih prema odredbi stavka 1. ovoga članka i omogućiti dužniku raspolaganje (članak 112. stavak 4. SZ-a). Dakle, citiranim odredbama propisana je obveza osiguranja novčanih sredstava za namirenje troškova stečajnoga postupka i način postupanja Financijske agencije.

U Zagrebu 18. prosinca 2018.
Sudac:
mr. sc. Ivana Koštarić Fegeš, v.r.


Za točnost otpravka - ovl. službenik
Katarina Drndelić

